Komisijos reglamentas (EB) Nr. 738/2004
2004 m. balandžio 21 d.
papildantis Reglamento (EB) Nr. 2400/96 dėl tam tikrų pavadinimų įtraukimo į "Saugomų kilmės vietos nuorodų ir saugomų geografinių nuorodų registrą" priedą (Peras de Rincón de Soto ir Brioche vendéenne)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamento (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1], ypač jo 6 straipsnio 3 ir 4 dalis,
kadangi:
(1) Remdamasi Reglamento (EEB) Nr. 2081/92 5 straipsniu, Ispanija nusiuntė Komisijai paraišką dėl pavadinimo "Peras de Rincón de Soto" įregistravimo kilmės vietos nuoroda, o Prancūzija nusiuntė Komisijai paraišką dėl pavadinimo "Brioche vendéenne" įregistravimo geografine nuoroda.
(2) Pagal šio reglamento 6 straipsnio 1 dalį nustatyta, kad paraiškos atitinka visus reglamente nustatytus reikalavimus ir jose nurodyta visa pagal 4 straipsnį būtina informacija.
(3) Paskelbus šio reglamento priede išvardytus pavadinimus Europos Sąjungos oficialiajame leidinyje [2], Komisijai nebuvo atsiųstas nė vienas prieštaravimų pareiškimas, kaip apibrėžta Reglamento (EEB) Nr. 2081/92 7 straipsnyje.
(4) Dėl to šie pavadinimai turėtų būti įtraukti į "Saugomų kilmės vietos nuorodų ir saugomų geografinių nuorodų registrą" ir saugomi visoje Bendrijoje kaip saugoma kilmės vietos nuoroda ir saugoma geografinė nuoroda.
(5) Šio reglamento priedu papildomas Komisijos reglamento (EB) Nr. 2400/96 [3] priedas,
PRIĖMĖ ŠĮ REGLAMENTĄ:
1 straipsnis
Šio reglamento priede išvardytais pavadinimais papildomas Reglamento (EB) Nr. 2400/96 priedas ir jie įtraukiami į Reglamente (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" kaip saugoma kilmės vietos nuoroda (SKVN) ir saugoma geografinė nuoroda (SGN).
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 21 d.